Spis č.: A/2014/18716

VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Jana Capuličová
Telefón: 055/6419 881
Pracovný kontakt pre vysvetlenie výzvy: jana.capulicova@kosice.sk

E-mail pre podanie ponuky: 2014.18716@kosice.sk

2.	Názov predmetu zákazky:
Vyhotovenie kópií 3 historických reliéfov na súsoší Immaculata
Zákazka (zmluva) je na: poskytnutie služby

3.	Podrobný opis predmetu zákazky: ponúkaný predmet zákazky sa musí zhodovať s podrobným opisom premetu zákazy podľa prílohy č.1.

4.	Predpokladaná hodnota zákazky (bez DPH): 21420 € (17850 € bez DPH)

5.	Základné zmluvné podmienky: 
-	Miesto dodania tovaru: Súsošie Immaculata, Košice
-	Lehota na dodanie predmetu zákazky:  do 30.6.2015
-	Splatnosť faktúr: 30 dní odo dňa doručenia faktúry

6.	Lehota na predkladanie ponúk  : do 22.08.2014,  9:30 hod.

7.	Stanovenie ceny

-	Do ceny je potrebné zapracovať aj cenu za dopravu na miesto poskytnutia služby, výšku poistného a cenu za inštaláciu kópií. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
K návrhu ceny je potrebné doložiť technologický postup práce s uvedením použitých materiálov podľa podrobného opisu predmetu zákazky. Návrh technologického postupu vyhotovenia kópií historických reliéfov musí byť prijateľný pre Východoslovenské múzeum v Košiciach, ako správcu originálneho zbierkového predmetu.
Ak ponúknutá cena úspešného uchádzača za predmet zákazky prekročí výšku 19 999€ bez DPH verejný obstarávateľ s týmto uchádzačom neuzavrie zmluvu o dielo. 

8.	Postup vo verejnom obstarávaní: je jednoetapový

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť         10 MB, inak ponuka z technických dôvodov nebude doručená. V prípade presiahnutia uvedenej celkovej veľkosti príloh s požadovanou fotodokumentáciou, prosíme o zaslanie jednotlivých príloh v samostatných mailoch. 

10.	Podmienky účasti sú nasledovné:
V ponuke je potrebné predložiť:

1.	Doklad: Skenované oprávnenie na poskytnutie služby (výpis z obchodného registra, resp. živnostenského registra alebo oprávnenie vydané podľa osobitných predpisov vrátane dokladu o pridelení IČO ak bolo pridelené - nepostačuje vytlačená kópia z webovej stránky Obchodného registra, resp. Živnostenského registra a pod.).
Podmienka účasti: Uchádzač musí byť oprávnený poskytovať požadovanú službu.

2.	Doklad: Skenovaný doklad osvedčenia o členstve v Komore reštaurátorov pre navrhovanú osobu.
Podmienka účasti: Uchádzač musí preukázať že má k dispozícii osobu, ktorá je členom v Komore reštaurátorov a ktorá bude odborne zodpovedná za poskytnutie služby. 

3.	Doklad: Skenované osvedčenie pre navrhovanú osobu s vymedzením špecializácie reštaurovania na ktorého výkon je reštaurátor oprávnený. 
Podmienka účasti:  Uchádzač týmto musí preukázať, že navrhovaná osoba je oprávnená vykonávať reštaurátorské činnosti v oblasti sochárstva. 

4.	Doklad: Skenovaný zoznam referencií vrátane fotodokumentácie (fotografie) diel podobného charakteru ako je predmet zákazky za obdobie od vydania oprávnenia na vykonávanie požadovanej služby navrhovanej odborne spôsobilej osoby. Zoznam referencií musí obsahovať nasledujúce údaje: predmet zákazky, termín vyhotovenia diela, obchodné meno a sídlo odberateľa, kontaktné adresy vrátane telefónneho čísla alebo e-mailovej adresy, u ktorých je možné overenie predložených informácií.
Podmienka účasti: Uchádzač preukáže odbornú prax navrhovanej osoby zodpovednej za vyhotovenie diela, že táto osoba už vyhotovila v požadovanom období minimálne jedno umelecké dielo podobného charakteru navrhnutým technologickým postupom ako je predmet zákazky k spokojnosti odberateľa. 

11.	Kritériá na hodnotenie ponúk sú: 1. Cena 
Spôsob hodnotenia kritéria je nasledovný: Úspešným uchádzačom bude ten, ktorý bude mať najnižšiu prijateľnú celkovú cenu za celý predmet zákazky a splní podmienky účasti.

12.	Prijatie ponuky:

Úspešný uchádzač bude vyzvaný na predloženie návrhu zmluvy o dielo, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Prílohy: 
1.	Návrh zmluvy o dielo
2.	Ponuka uchádzača